Aardklop-toekennings: ‘Melk & Vleis’ maak skoonskipIllse Roos (Foto: PictureCafé) Die Aardklop-toekennings, wat die beste skrywers en akteurs by dié jaar se Aardklop Nasionale Kunstefees op Potchefstroom vereer, is Vrydagaand uitgedeel. Alexa Strachan, Aardklop-feesbestuurder, is tydens dié geleentheid vir ŉ tweede agtereenvolgende jaar luidkeels toegejuig vir die besonderse sukses wat dié fees behaal het nadat die fees se oorlewing in 2016 as ŉ “wonderwerk” beskryf is – soos Strachan self daarna verwys. Twee ekstra kategorieë is by vanjaar se toekennings gevoeg; die “Hartsvriende beste produksie” en die beste uitstalling. Die verhoogproduksie Melk & Vleis, die eerste resultaat uit die teksmark wat verlede jaar in Kaapstad aangebied is, het volgens die Aardklop-paneel bo meeste ander produksies uitgetroon. Illse Roos, Paul du Toit, Nomkhita Bavuma en Sesethu Zamxaka is in dié produksie te sien wat met altesaam vyf van die sewe toekennings weggestap het. Melk & vleis is nog op 8 Oktober op Aardklop te sien in die Weet-en-Sweet-lokaal op die NWU se Potchefstroom-kampus. Kaartjies is beskikbaar by Computicket. Lees ook Maroela Media se resensie oor dié produksie. Hier is die wenners: Beste aktrise Illse Roos (Melk & Vleis) Beste akteur Paul du Toit (Melk & Vleis) Aardklop beste regisseur Marthinus Basson (Melk & Vleis) Aardklop beste algehele aanbieding Melk & Vleis ATKV – Aardklop-toekenning vir grensverskuiwende werk</strong Marina Albertyn (Teks: Melk & Vleis) Visuele kuns: Beste uitstalling SNAKE EYES 2.0 van The Found Collective Hartsvriende – Beste produksie Weerkaats met Milan Murray Paul du Toit (Foto: PictureCafé) Marthinus Basson (Foto: PictureCafé) Milan Muray (Foto: PictureCafé)